. Hafsat Ahmad Idris An haife ta a shekara ta(1987 sha huɗu ga watan Yuli) wacce aka fi sani da Hafsat Idris, yar wasan kwaikwayo ce a Najeriya a masana'antar shirya fina - finan Kannywood .Kuma madaukakiya a bangaren ta na masana'antar ta kannywood dake kasar Najeriya anfi sanin ta da Hafsat Barauniya, sakamakon fitowa da tayi a cikin wani fim mai suna Barauniya. Ita yar asalin jihar Kano ce, arewacin Najeriya . Amma an haife tane kuma ta girma a Shagamu, jihar Ogun ma’ana kudu maso yammacin Najeriya . An san Hafsat Idris a karon farko da kuma rawar da ta taka a fim din Barauniya, wanda ya nuna canji a cikin aikinta. An zabe ta a matsayin jarumar Kannywood da ta fi fice a shekarar 2017 ta City People Movie Awards, ta kasance ɗaya daga cikin sanannun mata a kannywood. Hafsat Ahmad Idris ta fara fim ne a shekara ta 2016 a cikin fim mai suna Barauniya, dab da Ali Nuhu. Ta shiga masana'antar kannywood bayan da ta gwada hannun ta a harkar kasuwanci, ta yi tafiye-tafiye mafi yawan lokuta daga Oshogbo zuwa Kano saboda kasuwanci.